Azeus

Azeus (starogr. Ἄζεύς – Azeus, ) je v gréckej mytológii syn Klymena, kráľa Orchomenu v Boiótii.Pausanias, Periégésis tés Hellados, 9,37,1.

Kráľ Klymenos mal piatich synov, Ergina, Stratia, Arrhóna, Pylea a Azea, ktorý bol jeho najmladším synom. Keď bol Klymenos počas slávností na počesť boha Poseidóna v Tébach zabitý akýmsi kočišom, jeho nástupcom sa stal Erginos, ktorý potom spolu s bratmi vytiahol proti Tébam a keď ich porazil, vynútil si, aby im Tébania každoročne odvádzali sto volov.

Táto daň by samotné Téby nevyčerpala, ale Tébanov urážalo spupné gesto, potvrdzujúce nadvládu Ergina. Od tejto dane i nadvlády ich nakoniec oslobodil hrdina Hérakles.Pausanias, Periégésis tés Hellados, 9,37,2.

Azeus sa stal otcom Aktora, ktorého dcéra Astyoché bola matkou Askalafa a Ialmena, vodcov Minyov v trójskej vojne.Homér, Iliada, 2,511-517.Pausanias, Periégésis tés Hellados, 9,37,7.

 Referencie a bibliografia 

Kategória:Postavy gréckej mytológie